৮ নং মঙলদৈ লোকসভা সমষ্টিৰ দায়িত্বত থকা সাধাৰণ নিৰ্বাচন নিৰীক্ষকসকলে বিগত দিনত দৰং জিলাৰ বিভিন্ন দুৰ্গম অঞ্চলত থকা ভোটগ্ৰহণ কেন্দ্ৰ সমূহ পৰিদৰ্শন অব্যাহত ৰাখিছে। বিশেষকৈ চৰ অঞ্চলৰ ভোটাৰ ৰাইজ আৰু মঙলদৈ সমষ্টিৰ নিৰ্বাচনী বিষয়াসকলক আচৰিত কৰি সাধাৰণ নিৰ্বাচন নিৰীক্ষণ সমতিৰ অধিনায়ক জে এম পাথানিয়াই ক্ৰমাগত ভাবে দুৰ্গম অঞ্চলসমূহত থকা ভোটগ্ৰহণ কেন্দ্ৰসমূহৰ অৱস্থাৰ বুজ লৈছে।
হিমাচল প্ৰদেশ পৰিবহন নিগমৰ সঞ্চালক পাথানিয়াই বিগত বহু বছৰ ধৰি জেষ্ঠ চৰকাৰী বিষয়া গৈ নোপোৱা অঞ্চল সমূহ পৰিদৰ্শন কৰে। পৰিদৰ্শনৰ সময়ত হোৱা দিনজোৰা অভিজ্ঞতাত পাথানিয়াই সেই অঞ্চল সমূহলৈ যাবৰ বাবে প্ৰথমে মটৰ চাইকেল পৰৱৰ্তী সময়ত ম'হ গাড়ী আৰু ভূটভূটিত যাত্ৰা কৰিবলগীয়া হৈছে বুলি উল্লেখ কৰে।
মঙলবাৰে নিৰীক্ষকগৰাকীয়ে ৬৭ নং মঙলদৈ বিধানসভা সমষ্টিৰ গছবাৰী প্ৰাথমিক বিদ্যালয়ত থকা ২৮০, ২৮১ আৰু ২৮২ নং ভোটগ্ৰহণ কেন্দ্ৰসমূহ পৰিদৰ্শন কৰে। সেই স্থানত উপস্থিত হ'বৰ বাবে বিষয়াগৰাকীয়ে প্ৰথমে মায়ঙলৈ নিজৰ ইনোভা গাড়ীৰে আহি তাত গাড়ীখন থৈ ভূটভূটিৰে ব্ৰহ্মপুত্ৰৰ মাজেৰে যাত্ৰা কৰে।
গছবাৰী প্ৰাথমিক বিদ্যালয়ত থকা ভোটগ্ৰহণ কেন্দ্ৰটো পৰিদৰ্শন কৰি পাথানিয়াই অঞ্চলটোৰ সাধাৰণ ভোটাৰ সকলৰ লগত মত বিনিময় কৰাৰ লগতে ভোটগ্ৰহণ কেন্দ্ৰটোৰ বয়োজেষ্ঠ আৰু দিবাংগসকলৰ বাবে থাকিবলগীয়া সুকীয়া ব্যৱস্থাৰো বুজ লয়।
উল্লেখযোগ্য যে, সোমবাৰেও পাথানিয়াই চাউলখোৱা, কিৰাকাতা আৰু ধলপুৰত থকা ১৪ টা বিভিন্ন ভোটগ্ৰহণ কেন্দ্ৰ মটৰ চাইকেলত উঠি পৰিদৰ্শন কৰে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
